
	(NÁVRH)

	UZNESENIE VLÁDY SLOVENSKEJ REPUBLIKY

		č. ...

	z ...




		k návrhu účasti delegácie Slovenskej republiky na 70. zasadnutí Generálnej konferencie Medzinárodnej agentúry pre atómovú energiu (MAAE) vo Viedni konanej v dňoch 14. – 18. septembra 2026 a na výkon funkcie guvernéra v Rade guvernérov MAAE







	Číslo materiálu: 
	

	Predkladateľ: 
	predsedníčka Úradu jadrového dozoru Slovenskej republiky





Vláda


	A.
	súhlasí

	
	A. 1.
	s účasťou delegácie Slovenskej republiky na prípravnom rokovaní pri príležitosti 70. zasadnutia Generálnej konferencie Medzinárodnej agentúry pre atómovú energiu vo Viedni v dňoch 12. – 13. septembra 2026 a s účasťou delegácie na rokovaní danej konferencie v dňoch           14. – 18. septembra 2026,

	

	
	A. 2.
	so smernicou pre postup delegácie Slovenskej republiky na 70. zasadnutí Generálnej konferencie Medzinárodnej agentúry pre atómovú energiu;

	



	B.
	schvaľuje

	
	B. 1.
	Juraja Blanára,
ministra zahraničných vecí a európskych záležitostí,
za vedúceho delegácie,

	

	
	B. 2.
	[bookmark: _Hlk231397230]Martu Žiakovú,
predsedníčku Úradu jadrového dozoru Slovenskej republiky, 
za alternátku vedúceho delegácie;

	C.
	poveruje
	

	
	C. 1.
	Martu Žiakovú, 
predsedníčku Úradu jadrového dozoru Slovenskej republiky, 
výkonom funkcie guvernérky Rady guvernérov MAAE,

	
	C. 2.
	Petra Buriana, 
stáleho predstaviteľa Slovenskej republiky pri OSN, OBSE a ostatných medzinárodných organizáciách vo Viedni,
výkonom funkcie alternáta guvernérky Rady guvernérov MAAE;

	

	D.
	splnomocňuje

	
	predsedníčku Úradu jadrového dozoru Slovenskej republiky

	
	D. 1.
	v spolupráci s ministrom zahraničných vecí a európskych záležitostí, podpredsedníčkou vlády a ministerkou hospodárstva, ministrom zdravotníctva, podpredsedom vlády a ministrom životného prostredia a ministrom školstva, výskumu, vývoja a mládeže určiť ďalších členov delegácie Slovenskej republiky na 70. zasadnutie Generálnej konferencie Medzinárodnej agentúry pre atómovú energiu;

	

	
	D.2.
	určiť ďalších členov delegácie Slovenskej republiky (poradcov, expertov) do Rady guvernérov MAAE;

	

	E.
	ukladá

	
	predsedníčke Úradu jadrového dozoru Slovenskej republiky

	
	E. 1.
	požiadať ministra zahraničných vecí a európskych záležitostí o vystavenie poverovacích listín pre delegáciu Slovenskej republiky pre účasť na 70. zasadnutí Generálnej konferencie Medzinárodnej agentúry pre atómovú energiu;

	
	
	do 28. augusta 2026,

	

	
	E. 2.
	predložiť na rokovanie vlády informáciu o priebehu a výsledkoch 70. zasadnutia Generálnej konferencie Medzinárodnej agentúry pre atómovú energiu;

	
	
	do 30. októbra 2026,

	

	
	ministrovi zahraničných vecí a európskych záležitostí 

	
	E. 3.
	vystaviť poverovacie listiny pre delegáciu Slovenskej republiky pre účasť na 70. zasadnutí Generálnej konferencie Medzinárodnej agentúry pre atómovú energiu;

	
	
	do 8. septembra 2026,

	


	
	E. 4.
	vystaviť poverovacie listiny pre guvernérku Rady guvernérov MAAE za SR;

	
	
	do 8. septembra 2026,


	

	F.
	berie na vedomie

	
	F. 1.
	že náklady spojené s účasťou členov delegácie na 70. zasadnutí Generálnej konferencie Medzinárodnej agentúry pre atómovú energiu sa uhradia z rozpočtov vysielajúcich organizácií.

	



	Vykonajú:
	podpredsedníčka vlády a ministerka hospodárstva
podpredseda vlády a minister životného prostredia
minister zahraničných vecí a európskych záležitostí
minister zdravotníctva
minister školstva, výskumu, vývoja a mládeže
predsedníčka Úradu jadrového dozoru Slovenskej republiky

